CELEX: 32021R1088
Language: ro
Date: 2021-04-07 00:00:00
Title: Regulamentul delegat (UE) 2021/1088 al Comisiei din 7 aprilie 2021 de modificare a Regulamentului (UE) nr. 748/2012 în ceea ce privește actualizarea trimiterilor la cerințele de protecție a mediului (Text cu relevanță pentru SEE)

5.7.2021   
               
               
                  RO
               
               
                  Jurnalul Oficial al Uniunii Europene
               
               
                  L 236/3
               
            
         REGULAMENTUL DELEGAT (UE) 2021/1088 AL COMISIEI
         din 7 aprilie 2021
         de modificare a Regulamentului (UE) nr. 748/2012 în ceea ce privește actualizarea trimiterilor la cerințele de protecție a mediului
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2018/1139 al Parlamentului European și al Consiliului din 4 iulie 2018 privind normele comune în domeniul aviației civile și de înființare a Agenției Uniunii Europene pentru Siguranța Aviației, de modificare a Regulamentelor (CE) nr. 2111/2005, (CE) nr. 1008/2008, (UE) nr. 996/2010, (UE) nr. 376/2014 și a Directivelor 2014/30/UE și 2014/53/UE ale Parlamentului European și ale Consiliului, precum și de abrogare a Regulamentelor (CE) nr. 552/2004 și (CE) nr. 216/2008 ale Parlamentului European și ale Consiliului și a Regulamentului (CEE) nr. 3922/91 al Consiliului (1), în special articolul 19 alineatele (1) și (3),
         întrucât:
         
                     (1)
                  
                  
                     La 7 aprilie 2021, Comisia a adoptat Regulamentul delegat (UE) 2021/1087 (2) de actualizare a trimiterilor la dispozițiile Convenției de la Chicago care cuprind cerințele de protecție a mediului.
                  
               
                     (2)
                  
                  
                     Aeronavele, altele decât aeronavele fără pilot la bord, și motoarele, elicele, piesele și echipamentele neinstalate ale acestora ar trebui să se conformeze respectivelor cerințe de protecție a mediului de la 1 ianuarie 2021.
                  
               
                     (3)
                  
                  
                     Trimiterile la cerințele de protecție a mediului din Regulamentul (UE) nr. 748/2012 al Comisiei (3) ar trebui actualizate.
                  
               
                     (4)
                  
                  
                     Prin urmare, Regulamentul (UE) nr. 748/2012 ar trebui modificat în consecință.
                  
               
                     (5)
                  
                  
                     Măsurile prevăzute în prezentul regulament se bazează pe avizul nr. 03/2020 emis de Agenția Uniunii Europene pentru Siguranța Aviației (AESA) în conformitate cu articolul 76 alineatul (1) din Regulamentul (UE) 2018/1139,
                  
               ADOPTĂ PREZENTUL REGULAMENT:
         
            Articolul 1
            Regulamentul (UE) nr. 748/2012 se modifică după cum urmează:
            
                        1.
                     
                     
                        La articolul 9, alineatul (4) se înlocuiește cu următorul text:
                        
                           „(4)   Prin derogare de la alineatul (1), organizația de producție poate solicita autorității competente derogări de la cerințele de protecție a mediului menționate la articolul 9 alineatul (2) primul paragraf din Regulamentul (UE) 2018/1139.”
                        
                     
                  
                        2.
                     
                     
                        Anexa I se modifică conform dispozițiilor din anexa la prezentul regulament.
                     
                  
         
            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 7 aprilie 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 212, 22.8.2018, p. 1.
         
            (2)  Regulamentul delegat (UE) 2021/1087 al Comisiei din 7 aprilie 2021 de modificare a Regulamentului (UE) 2018/1139 al Parlamentului European și al Consiliului în ceea ce privește actualizarea trimiterilor la dispozițiile Convenției de la Chicago (a se vedea pagina 1 din prezentul Jurnal Oficial).
         
            (3)  Regulamentul (UE) nr. 748/2012 al Comisiei din 3 august 2012 de stabilire a normelor de punere în aplicare privind certificarea pentru navigabilitate și mediu a aeronavelor și a produselor, pieselor și echipamentelor aferente, precum și certificarea organizațiilor de proiectare și producție (JO L 224, 21.8.2012, p. 1).
      
      
         
            ANEXĂ
            Anexa I la Regulamentul (UE) nr. 748/2012 se modifică după cum urmează:
            
                        1.
                     
                     
                        La punctul 21.A.130 litera (b), punctul 4 se înlocuiește cu următorul text:
                        
                                    „4.
                                 
                                 
                                    în plus, în cazul cerințelor de protecție a mediului:
                                    
                                                (i)
                                             
                                             
                                                o declarație conform căreia motorul finalizat se află în conformitate cu cerințele aplicabile privind emisiile de evacuare ale motorului la data de fabricație a motorului; și
                                             
                                          
                                                (ii)
                                             
                                             
                                                o declarație din care să reiasă că avionul finalizat se află în conformitate cu cerințele aplicabile privind emisiile de CO2 la data eliberării primului certificat de navigabilitate.”
                                             
                                          
                              
                  
                        2.
                     
                     
                        La punctul 21.A.145 litera (b), teza introductivă și subpunctul 1 se înlocuiesc cu următorul text:
                        
                                    „(b)
                                 
                                 
                                    în ceea ce privește toate datele necesare referitoare la navigabilitate și la protecția mediului:
                                    
                                                1.
                                             
                                             
                                                organizației de producție i s-au transmis aceste date de către Agenție și de către titularul sau solicitantul certificatului de tip, certificatului de tip restrictiv sau aprobării de proiect, inclusiv orice exceptare acordată de la cerințele de protecție a mediului, pentru a determina conformitatea cu datele de proiectare aplicabile;”.
                                             
                                          
                              
                  
                        3.
                     
                     
                        La punctul 21.A.147, litera (a) se înlocuiește cu următorul text:
                        
                                    „(a)
                                 
                                 
                                    După eliberarea unei aprobări de organizație de producție, orice modificare a aprobării de organizație de producție, semnificativă pentru demonstrarea conformității sau în ceea ce privește caracteristicile de navigabilitatea și de protecție a mediului ale produsului, piesei sau echipamentului, îndeosebi modificările aduse sistemului de calitate, trebuie să obțină aprobarea autorității competente. Cererea de aprobare trebuie prezentată în scris autorității competente, iar organizația trebuie să demonstreze autorității competente, înainte de a efectua modificarea, faptul că se conformează dispozițiilor din prezentul capitol.”
                                 
                              
                  
                        4.
                     
                     
                        La punctul 21.A.801, litera (a) se înlocuiește cu următorul text:
                        
                                    „(a)
                                 
                                 
                                    Identificarea produselor trebuie să includă următoarele informații:
                                    
                                                1.
                                             
                                             
                                                numele producătorului;
                                             
                                          
                                                2.
                                             
                                             
                                                denumirea produsului;
                                             
                                          
                                                3.
                                             
                                             
                                                numărul de serie dat de producător;
                                             
                                          
                                                4.
                                             
                                             
                                                marca „EXEMPT” (EXCEPTAT) în cazul unui motor, atunci când autoritatea competentă a acordat o exceptare de la cerințele de protecție a mediului;
                                             
                                          
                                                5.
                                             
                                             
                                                orice alte informații pe care Agenția le consideră necesare.”
                                             
                                          
                              
                  
                        5.
                     
                     
                        Punctul 21.B.85 se înlocuiește cu următorul text:
                        
                           „21.B.85   Indicarea cerințelor de protecție a mediului aplicabile în cazul unui certificat tip sau al unui certificat de tip restrictiv
                        
                        
                                    (a)
                                 
                                 
                                    Agenția indică și notifică solicitantului cerințele de protecție a mediului aplicabile în cazul unui certificat de tip sau al unui certificat de tip restrictiv pentru o aeronavă sau în cazul unui certificat de tip pentru un motor. Indicarea și notificarea trebuie să conțină:
                                    
                                                1.
                                             
                                             
                                                cerințele privind nivelul de zgomot aplicabile stabilite în:
                                                
                                                            (i)
                                                         
                                                         
                                                            volumul I partea II capitolul 1 din anexa 16 la Convenția de la Chicago; și
                                                            
                                                                        (A)
                                                                     
                                                                     
                                                                        pentru avioane cu reacție subsonice, în capitolele 2, 3, 4 și 14;
                                                                     
                                                                  
                                                                        (B)
                                                                     
                                                                     
                                                                        pentru avioane cu elice, în capitolele 3, 4, 5, 6, 10 și 14;
                                                                     
                                                                  
                                                                        (C)
                                                                     
                                                                     
                                                                        pentru elicoptere, în capitolele 8 și 11;
                                                                     
                                                                  
                                                                        (D)
                                                                     
                                                                     
                                                                        pentru avioane supersonice, în capitolul 12; și
                                                                     
                                                                  
                                                                        (E)
                                                                     
                                                                     
                                                                        pentru avioane cu rotor basculant, în capitolul 13;
                                                                     
                                                                  
                                                      
                                                            (ii)
                                                         
                                                         
                                                            volumul I al anexei 16 la Convenția de la Chicago:
                                                            
                                                                        (A)
                                                                     
                                                                     
                                                                        apendicele 1 pentru avioanele cărora li se aplică capitolele 2 și 12 din anexa 16 la Convenția de la Chicago, volumul I, partea II;
                                                                     
                                                                  
                                                                        (B)
                                                                     
                                                                     
                                                                        apendicele 2 pentru avioanele cărora li se aplică capitolele 3, 4, 5, 8, 13 și 14 din anexa 16 la Convenția de la Chicago, volumul I, partea II;
                                                                     
                                                                  
                                                                        (C)
                                                                     
                                                                     
                                                                        apendicele 3 pentru avioanele cărora li se aplică capitolul 6 din anexa 16 la Convenția de la Chicago, volumul I, partea II;
                                                                     
                                                                  
                                                                        (D)
                                                                     
                                                                     
                                                                        apendicele 4 pentru avioanele cărora li se aplică capitolul 11 din anexa 16 la Convenția de la Chicago, volumul I, partea II; și
                                                                     
                                                                  
                                                                        (E)
                                                                     
                                                                     
                                                                        apendicele 6 pentru avioanele cărora li se aplică volumul I partea II capitolul 10 din anexa 16 la Convenția de la Chicago;
                                                                     
                                                                  
                                                      
                                          
                                                2.
                                             
                                             
                                                cerințele aplicabile privind emisiile pentru prevenirea emisiilor intenționate de combustibil nears în cazul aeronavelor, stabilite în volumul II partea II capitolele 1 și 2 din anexa 16 la Convenția de la Chicago;
                                             
                                          
                                                3.
                                             
                                             
                                                cerințele aplicabile privind emisiile de fum, de gaze și de particule în suspensie provenite de la motoare, stabilite în:
                                                
                                                            (i)
                                                         
                                                         
                                                            volumul II partea III capitolul 1 din anexa 16 la Convenția de la Chicago; și:
                                                            
                                                                        (A)
                                                                     
                                                                     
                                                                        pentru emisiile de fum și de gaze provenite de la motoarele turboreactoare și turboventilatoare destinate propulsiei numai la viteze subsonice, din capitolul 2;
                                                                     
                                                                  
                                                                        (B)
                                                                     
                                                                     
                                                                        pentru emisiile de fum și gazoase provenite de la motoarele turboreactoare și turboventilatoare destinate propulsiei la viteze supersonice, din capitolul 3; și
                                                                     
                                                                  
                                                                        (C)
                                                                     
                                                                     
                                                                        pentru emisiile de particule în suspensie provenite de la motoarele turboreactoare și turboventilatoare destinate propulsiei numai la viteze subsonice, din capitolul 4;
                                                                     
                                                                  
                                                      
                                                            (ii)
                                                         
                                                         
                                                            volumul II al anexei 16 la Convenția de la Chicago:
                                                            
                                                                        (A)
                                                                     
                                                                     
                                                                        apendicele 1 pentru măsurarea raportului presiunii de referință;
                                                                     
                                                                  
                                                                        (B)
                                                                     
                                                                     
                                                                        apendicele 2 pentru evaluarea emisiilor de fum;
                                                                     
                                                                  
                                                                        (C)
                                                                     
                                                                     
                                                                        apendicele 3 pentru instrumentele de măsură și tehnicile de măsurare a emisiilor de gaze;
                                                                     
                                                                  
                                                                        (D)
                                                                     
                                                                     
                                                                        apendicele 4 pentru specificațiile combustibilului care trebuie utilizat la testarea emisiilor motoarelor cu turbină ale aeronavelor;
                                                                     
                                                                  
                                                                        (E)
                                                                     
                                                                     
                                                                        apendicele 5 pentru instrumentele de măsură și tehnicile de măsurare a emisiilor de gaze ale motoarelor cu turbină cu gaz cu post-arzător;
                                                                     
                                                                  
                                                                        (F)
                                                                     
                                                                     
                                                                        apendicele 6 pentru procedura de conformare pentru emisiile de fum, de gaze și de particule în suspensie; și
                                                                     
                                                                  
                                                                        (G)
                                                                     
                                                                     
                                                                        apendicele 7 pentru instrumentele de măsură și tehnicile de măsurare a particulelor în suspensie nevolatile;
                                                                     
                                                                  
                                                      
                                          
                                                4.
                                             
                                             
                                                cerințele aplicabile emisiilor de CO2 ale avioanelor, stabilite în:
                                                
                                                            (i)
                                                         
                                                         
                                                            volumul III partea II capitolul 1 din anexa 16 la Convenția de la Chicago; și:
                                                            
                                                                        (A)
                                                                     
                                                                     
                                                                        pentru avioane cu reacție subsonice, în capitolul 2; și
                                                                     
                                                                  
                                                                        (B)
                                                                     
                                                                     
                                                                        pentru avioane cu elice subsonice, în capitolul 2;
                                                                     
                                                                  
                                                      
                                                            (ii)
                                                         
                                                         
                                                            volumul III din anexa 16 la Convenția de la Chicago apendicele 1 și 2 pentru avioanele cărora li se aplică volumul III partea II capitolul 2 din anexa 16 la Convenția de la Chicago;
                                                         
                                                      
                                          
                                                5.
                                             
                                             
                                                pentru motoare, cerințele aplicabile din volumul II partea IV din anexa 16 la Convenția de la Chicago și din apendicele 8 la anexa menționată referitoare la evaluarea particulelor în suspensie nevolatile în scopul inventarierii și al modelării.
                                             
                                          
                              
                                    (b)
                                 
                                 
                                    (rezervat).”